1 . Hrefna setti fundinn , kveikti á kertum vináttu , trúmennsku og hjálpsemi . 2 . Eftir nafnakall kynnti Anna Margrét Birgisdóttir sögu Staðarborgar . Húsið á sér langa og merka sögu en skólahald hófst í janúar 1958 en þá hafði verið ákveðið að byggja skólann upp hér frekar en niður við sjóinn enda var þorpið rétt að byggjast þar upp . Húsið hefur nú skipt um hlutverk og hér er rekið vinalegt hótel . 3 . Hrefna þakkaði Jarþrúði Ólafsdóttur fráfarandi formanni fyrir vel unnin störf og gaf henni fyrir hönd Zetadeildarinnar bók að gjöf , ástarljóð Páls Ólafssonar . 4 . Hrefna flutti erindi um fagmennsku sem er þema vetrarins . Hún skilgreindi forystuhlutverk kennara . Miklar og gagnlegar umræður spunnust . 5 . Hrefna bar undir fundarmenn hugmyndir um fundina í vetur , hvort hugmyndir stjórnarinnar væru ásættanlegar og mótmælti þeim enginn . 6 . Hrefna talaði um viðfangsefni fundanna þar sem yfirskriftin er fagmennska . Hugmyndin er að fá utanaðkomandi aðila til að koma og segja frá sínu starfi , sinni sýn , vonum og væntingum eða einhverju verkefni sem hann hefur unnið eða er að vinna eða langar til að vinna að . Hluti af okkar fagmennsku er að uppfæra okkur í starfi og það getum við t.d. með því að fá unga kennara til okkar og segja okkur frá . Jarþrúður kom með þá hugmynd að jafnframt yrði nokkrum kennurum boðið að sitja fundina sem kynningu á félagsskapnum . Jarþrúður minnti jafnframt á það að Þóranna á Stöðvarfirði tók að sér að útbúa viðurkenningargrip sem hægt væri að afhenda ungum kennurum sem ástæða er til að veita viðurkenningu fyrir vel unnin störf . Markmið vetrarins að finna aðila til að hafa innlegg á fundi í þ til að styrkja fagvitund okkar . 7 . Að lokum lagði Hrefna fyrir fundarkonur að skilgreina hugtakið fagvitund . Líflegar umræður spunnust og komu nokkrar tillögur fram t.d. að . það sé fagvitund að setja orð á störf sín . Við verður að hafa orð yfir það sem við erum að gera til að vera vitandi um fagið sem við erum að vinna að . Fagvitund snýst um ákveðna hugsjón sem við fylgjum og ákveðna sýn . Einnig að halda í þá hugsjón sem við höfum og vinna eftir henni . Fagmennska er jafnframt að vera opin fyrir breytingum , geta ígrundað það sem við erum að gera og að temja okkur gagnrýna hugsun . Auk þess má segja að fagvitund sé að halda við sína hugsjón , gera sitt besta og gefast ekki upp . Fagmennska felst líka í viðamikilliþekkingu á því starfi sem maður sinnir eða innsýn . Hjá fundarkonum kom jafnframt fram sú skoðun að auðmýkt skipti miklu máli í starfi kennara , að vegur kennara sem geta sýnt nemendum sínum og samstarfsfólki auðmýkt er allt annar en þeirra sem geta það ekki . 8 . Gengum við því næst til borðhalds en á boðstólum var ljúffeng súpa , salat og pastaréttur . Hrefna sleit síðan fundi og héldu fundarkonur saddar og sælar út í myrkrið , hver til síns heima .